Smashwords – Klim jou Everest en verander jou lewe – a book by Ernrich Basson
Klim jou Everest en verander jou lewe
By Ernrich Basson
God het jou geskape het met die vermoë om jou eie lewe te verander. Jy is ontwerp met die inherente vermoë om jou brein op elke vlak te kan verander. Dié feit is 'n fundamentele waarheid wat jou in staat gaan stel om een van die belangrikste veranderinge in jou lewe aan te bring, naamlik jou gesindheid. Laat Ernrich Basson toe om jou te begelei op jou reis om die Everest van jou gesindheid te tem. More
Wanneer 'n mens - veral in jou later jare - oor die lewe dink, besef jy hoe belangrik gesindhede regtig is. Dis tog jammer dat so baie van ons dit nie vroeër besef en daadwerklik beoefen het nie. Hierdie merkwaardige boek deur Ernrich Basson het my opnuut onder die indruk gebring van watter wesenlik rol 'n mens se gesindheid in die gang van jou lewe en in die bereiking van sukses speel. Die boek laat jou besin - nie soseer oor ander mense se gesindhede nie, maar oor watter verskil jou eie gesindheid aan die lewe kan maak. Gesindheid is nie 'n onveranderlike gegewe nie - daar kán aan gewerk word en jy dit kán radikaal ten goede verander. As 'n kollega en vriend oor baie jare, kan ek getuig dat dít waaroor Ernrich met soveel insig en oortuiging skryf, hy spontaan uitleef. Diegene wat hom goed ken, kan bevestig dat hy konsekwent praktiseer wat hy vir ander leer. Die boek is nie net deeglik nagevors en weldeurdag nie, die skryfstyl is boeiend en maklik verstaanbaar. "Klim jou Everest en verander jou lewe", is een van die boeke wat ek met die grootste vrymoedigheid vir enige persoon kan aanbeveel. Dr Isak Burger, AGS van SA